Şamaxı xanlığında әhali әkinçilik vә maldarlıqla mәşğul olurdu. İpәkçilik, bağçılıq vә arıçılıq da inkişaf etmişdi. Düzәn rayonlarında süni suvarmadan geniş istifadә olunurdu. Toxuculuq vә sәnәtkarlıq (xam ipәk, xalçaçılıq, dәri məmulatı istehsalı, misgәrlik, dulusçuluq, dəmirçilik vә s.) xüsusilә inkişaf etmişdi. Nadir şah Şamaxı әhalisini indiki Ağsu әrazisinә köçürdükdən sonra şәhәr әvvәlki әhәmiyyәtini demәk olar ki, itirmişdi. Feodal çәkişmәlәri dә tәsәrrüfat hәyatına ağır zәrbә vurmuşdu. Xan ailәsinin xәrclәri, feodal qoşun dәstәlәrinin saxlanılması vә s. külli miqdarda vәsait tәlәb edirdi. Bunun da әsas ağırlığı zәhmәtkeş kәndlilәrin üzәrinә düşürdü. Xanlıqda onlarca vergi vә mükәllәfiyyәt mövcud idi. Vergi toplanılmasında vahid qayda olmadığından vergi toplayan məmurların özbaşınalığına şәrait yaranırdı.